smcproject/ml-wiki-sentences huggingface dataset:
1953 ൽ മെഡിസിനിൽ (എം‌ബി‌ബി‌എസ്) ബിരുദം നേടിയ ശേഷം 1957 ൽ പഞ്ചാബ് യൂണിവേഴ്‌സിറ്റിയിൽ നിന്ന് ബിരുദാനന്തര ബിരുദം പൂർത്തിയാക്കിയ ഗുലേരിയ 1962 ൽ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ദില്ലിയിൽ (എയിംസ്) നിന്ന് കാർഡിയോളജിയിൽ ഡിഎം നേടിയാണ് തന്റെ കരിയർ ആരംഭിച്ചത്.
മുൻ ഇന്ത്യൻ പ്രധാനമന്ത്രി ഇന്ദിരാഗാന്ധിയെ 1984 ഒക്ടോബറിൽ സിഖ് തീവ്രവാദികൾ വെടിവച്ച ശേഷം എയിംസിലേക്ക് കൊണ്ടുവന്നപ്പോൾ അദ്ദേഹം എയിംസിൽ ഡ്യൂട്ടിയിലായിരുന്നു.
മുൻ പ്രധാനമന്ത്രി മരിച്ചതായി പ്രഖ്യാപിക്കുന്നതിനുമുമ്പ് അദ്ദേഹത്തെ സമീപിച്ചു.
അന്നത്തെ സ്ഥാപനത്തിന്റെ ഡയറക്ടർ പനങ്കിപ്പള്ളി വേണുഗോപാലിനെതിരെ ചുമത്തിയ ആരോപണങ്ങൾ ഉൾപ്പെടെ എയിംസിലെ ക്രമക്കേടുകൾ അന്വേഷിച്ച എയിംസ് എത്തിക്സ് കമ്മിറ്റിയുടെ തലവനായിരുന്നു അദ്ദേഹം.
ആ കമ്മറ്റിയിലെ രണ്ട് ഡോക്ടർമാരിൽ ഒരാളായിരുന്നു അദ്ദേഹം, മറ്റൊരാൾ കെ കെ മൽ‌ഹോത്ര ആയിരുന്നു.
അടിയന്തരാവസ്ഥയിൽ ജയിലിൽ കിടന്ന സമയത്ത് ജയപ്രകാശ് നാരായണനെ പരിശോധിക്കാൻ ഇദ്ദേഹത്തെ നിയോഗിച്ചു.
മെഡിക്കൽ സയൻസ് നാഷണൽ അക്കാദമിയുടെ തെരഞ്ഞെടുക്കപ്പെട്ട ഫെലോയും എമിരറ്റസ് പ്രൊഫസറുമാണ് ഗുലേറിയ എസ്. കെ. മാലിക് മെമ്മോറിയൽ പ്രഭാഷണം ഉൾപ്പെടെ പല പ്രഭാഷണങ്ങളും അദ്ദേഹം നടത്തിയിട്ടുണ്ട്.
മെഡിക്കൽ എഡ്യുക്കേഷൻ ആൻഡ് റിസർച്ച് പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് 1998 (PGIMER) ലോകാരോഗ്യ സംഘടനയുടെ ഹെൽത്ത് ഫോർ ഓൾ (HFA) സംരംഭവുമായി ബന്ധപ്പെട്ടിരുന്ന അദ്ദേഹം 1998 ൽ കൊളംബോയിലെ ആരോഗ്യ ഗവേഷണത്തിനായുള്ള സൗത്ത് ഈസ്റ്റ് ഏഷ്യ ഉപദേശക സമിതിയുടെ പതിനാലാം സെഷനിൽ ലീഡ് പേപ്പർ അവതരിപ്പിച്ചു.
അമേരിക്കൻ കോളേജ് ഓഫ് ചെസ്റ്റ് ഫിസിഷ്യൻസ് (എഫ്.സി.സി.പി) (1962), ഇന്ത്യൻ അക്കാദമി ഓഫ് മെഡിക്കൽ സയൻസസ് (എഫ്.എ.എം.എസ്) (1971), ഇന്ത്യൻ കോളേജ് ഓഫ് ചെസ്റ്റ് ഫിസിഷ്യൻസ് (എഫ്.ഐ.സി.സി.പി) (1981) , സ്ഥാപകരിൽ ഒരാൾ ഇന്ത്യൻ കോളേജ് ഓഫ് ഫിസിഷ്യന്റെ കൂട്ടാളികൾ.
2003 ൽ ഇന്ത്യാ സർക്കാർ അദ്ദേഹത്തിന് പത്മശ്രീ ബഹുമതി നൽകി .
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ദില്ലി 2014 ൽ അദ്ദേഹത്തിന് ലൈഫ് ടൈം അച്ചീവ്മെൻറ് അവാർഡ് നൽകി ആദരിച്ചു.
എയ്‌ംസിലെ പൾമോണോളജിസ്റ്റായ ഗുലേറിയയുടെ മകൻ രൺദീപ് ഗുലേറിയയും പത്മശ്രീ വിജയിയാണ്.
ജെ. ചിത്തരഞ്ജൻ
തൊഴിലാളി നേതാവും രാഷ്ട്രീയക്കാരനുമായിരുന്നു ജെ. ചിത്തരഞ്ജൻ (22 ഒക്ടോബർ 1927 - 13 ജൂൺ 2008).
കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ (സിപിഐ) പ്രമുഖ നേതാക്കളിലൊരാളായിരുന്ന ഇദ്ദേഹം സിപിഐ-യുടെ ട്രേഡ് യൂണിയൻ വിഭാഗമായ എഐടിയുസിയുടെ പ്രസിഡന്റും സംസ്ഥാനത്തെ മന്ത്രിയും രാജ്യസഭാംഗവുമായിരുന്നു .
1977, 1980,1982 വർഷങ്ങളിൽ ചാത്തന്നൂരുനിന്നും 1987 ൽ പുനലൂരുനിന്നും ചിത്രരഞ്ജൻ കേരള നിയമസഭയിലേക്ക് തിരഞ്ഞെടുക്കപ്പെട്ടു.
ജനാർദനൻ ആശാനും മീനാക്ഷി അമ്മയുമായിരുന്നു മാതാപിതാക്കൾ.
ഒരു പ്രധാന കോൺഗ്രസ് നേതാവായിരുന്ന അമ്മാവൻ ദിവാകരപ്പണിക്കറുമായുള്ള മത്സരത്തോടെയാണ് അദ്ദേഹത്തിന്റെ തിരഞ്ഞെടുപ്പ് ജീവിതം ആരംഭിച്ചത്.
കെ കരുണാകരൻ മന്ത്രിസഭയിൽ ചിത്രരഞ്ജൻ 11.04.1977 മുതൽ 25.04.1977 വരെ പൊതുജനാരോഗ്യ മന്ത്രിയായിരുന്നു.27.04.1977 മുതൽ 27.10.1978 വരെ   കെ.ആന്റണിയുടെ ഭരണത്തിൽ മന്ത്രിയായി.
വീണ്ടും പി കെ വാസുദേവൻ നായർ നേതൃത്വം നൽകിയ മന്ത്രിസഭയിൽ 29.10.1978 മുതൽ 18.11.1978 വരെയും ഇദ്ദേഹം മന്ത്രിയായി തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1977 ചാത്തന്നൂർ ജെ.ചിത്തരഞ്ജൻ സി.പി.ഐ , എൽ.ഡി.എഫ്. വിരിഞ്ഞം വാസുപിള്ള ബി എൽ ഡി , യു.ഡി.എഫ്. 1980 ചാത്തന്നൂർ ജെ.ചിത്തരഞ്ജൻ സി.പി.ഐ , എൽ.ഡി.എഫ്. വിരിഞ്ഞം വാസുപിള്ള ജനതാ പാർട്ടി ], യു.ഡി.എഫ്. 1982 ചാത്തന്നൂർ ജെ.ചിത്തരഞ്ജൻ സി.പി.ഐ , എൽ.ഡി.എഫ്. വിരിഞ്ഞം വാസുപിള്ള ജനതാ പാർട്ടി ], യു.ഡി.എഫ്. 1987 പുനലൂർ ജെ.ചിത്തരഞ്ജൻ സി.പി.ഐ , എൽ.ഡി.എഫ്. സുരേന്ദ്രൻ പിള്ള കേരള കോൺഗ്രസ് (എം) , യു.ഡി.എഫ്. റഫറൻസുകൾ
ജെ. എഡ്ഗാർ ഹൂവർ
അമേരിയയുടെ രഹസ്യാന്വോഷണ ഏജൻസിയായ എഫ്.ബി.ഐയ്യുടെ പ്രഥമ തലവനായിരുന്നു ജോൺ എഡ്ഗാർ ഹൂവർ .
അവലംബം ↑ കൂടുതൽ വായനയ്ക്ക് Caballero, Raymond.
McCarthyism vs. Clinton Jencks.
Norman: University of Oklahoma Press, 2019.
Cecil, Matthew (2016).
Branding Hoover's FBI; How the Boss's PR Men Sold the Bureau to America.
Lawrence, KS: University Press of Kansas, 2016.
പുറം കണ്ണികൾ J. Edgar Hoover എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജെ. എഡ്ഗാർ ഹൂവർ എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about ജെ. എഡ്ഗാർ ഹൂവർ at Internet Archive ഇന്റർനെറ്റ് മൂവി ഡാറ്റാബേസിൽ നിന്ന് ജെ. എഡ്ഗാർ ഹൂവർ
ജെ. എൽ. എൻ സ്റ്റേഡിയം മെട്രോ നിലയം
എറണാകുളം ജില്ലയിലെ അന്താരാഷ്ട്രസ്റ്റേഡിയമായ ജവഹർലാൽ നെഹ്റു സ്റ്റേഡിയത്തിന്റെ നാമത്തിൽ ഉള്ള കൊച്ചി മെട്രോ നിലയമാണ് ജെ. എൽ. എൻ സ്റ്റേഡിയം മെട്രോ നിലയം .
കലൂർ പാലാരിവട്ടം എന്നി മെട്രോ നിലയകളുടെ മധ്യത്തിലാണ് ജെ. എൽ. എൻ സ്റ്റേഡിയം മെട്രോ നിലയം സ്ഥിതി ചെയ്യുന്നത്.
ചിത്രശാല സ്റ്റേഡിയം മെട്രോ നിലയത്തിന്റെ ഉൾവശം അവലംബം
ജെ. ചിഞ്ചു റാണി
സി.പി.ഐ. ദേശീയ കൗൺസിൽ അംഗവും പതിനഞ്ചാം കേരള നിയമസഭയിൽ ചടയമംഗലം മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകയുമാണ് ജെ. ചിഞ്ചു റാണി .
2021-ലെ തിരഞ്ഞെടുപ്പിൽ കെപിസിസി സെക്രട്ടറിയായ ഇന്ത്യൻ നാഷണൽ കോൺഗ്രസിലെ എം.എം. നസീറിനെ 13128 വോട്ടിന്റെ ഭൂരിപക്ഷത്തിൽ പരാജയപ്പെടുത്തിയാണ് ചിഞ്ചു റാണി  നിയമസഭയിലേക്ക് എത്തിയത്.
അവിഭക്ത കമ്യൂണിസ്റ്റ് പാർട്ടി സി.പി.ഐയും സി.പി.ഐ (എം) ഉം ആയി പിരിഞ്ഞ ശേഷം കേരള നിയമസഭയിൽ സി.പി.ഐ പ്രതിനിധിയായി എത്തുന്ന ആദ്യ വനിതാ മന്ത്രിയാണ് ചിഞ്ചു റാണി.
ആ​ദ്യ​കാ​ല കമ്മ്യൂണിസ്റ്റ് പ്രവർത്തകനും ക​ശു​വ​ണ്ടി തൊ​ഴി​ലാ​ളി യൂ​ണിയ​ൻ പ്രവ​ർത്ത​ക​നു​മാ​യി​രു​ന്ന മു​ണ്ട​യ്ക്ക​ൽ ഭ​ര​ണി​ക്കാ​വ് തെ​ക്കേ​വി​​ള​യി​ൽ വെ​ളി​യി​ൽ വ​ട​ക്കേതിൽ എ​ൻ.
ശ്രീ​ധരന്റെയും ജ​ഗ​ദ​മ്മ​യുടെയും മ​ക​ളാ​യി ജനനനം.
ഭ​ർ​ത്താ​വ് ഡി. ​സു​കേ​ശ​ൻ സി.​പി.
​ഐ അ​ഞ്ചാ​ലും​മൂ​ട് മണ്ഡ​ലം സെ​ക്ര​ട്ട​റി​യും ലൈ​ബ്ര​റി കൗ​ൺ​സി​ൽ ജി​ല്ല സെ​ക്ര​ട്ട​റി​യു​​മാ​ണ്.
ന​ന്ദു സു​കേ​ശ​ൻ, ന​ന്ദ​നാ റാ​ണി എന്നിവർ മക്കളാണ്.
സി.പി.ഐ നാഷണൽ കൗൺസിൽ അംഗവും സി.പി.ഐ സ്റ്റേറ്റ് എക്സിക്യൂട്ടീവ് അംഗവുമായ ചിഞ്ചുറാണി, അവിഭക്ത കമ്യൂണിസ്റ്റ് പാർട്ടി സി.പി.ഐയും സി.പി.ഐ (എം) ഉം ആയി പിരിഞ്ഞ ശേഷം കേരള നിയമസഭയിൽ സി.പി.ഐ പ്രതിനിധിയായി എത്തുന്ന ആദ്യ മന്ത്രി കൂടിയാണ്.
കൂടാതെ, കേ​ര​ള മ​ഹി​ളാ​സം​ഘം സം​സ്ഥാ​ന പ്ര​സി​ഡ​ൻ​റ്​, പൗ​ൾട്രി കോ​ർപ​റേ​ഷ​ൻ ചെ​യ​ർപേ​ഴ്സ​ൺ, സി. ​അ​ച്യു​ത​മേ​നോ​ൻ സ​ഹ​ക​ര​ണ ആ​ശു​പ​ത്രി പ്ര​സി​ഡ​ൻ​റ്​ എ​ന്നീ സ്ഥാ​ന​ങ്ങ​ളും​ വ​ഹി​ക്കു​ന്നു.
ജെ. അലക്സാണ്ടർ ഇംഗ്ലീഷ് വിലാസം https://ml.wikipedia.org/wiki/J.
_Alexander_(politician)
മുൻ കർണ്ണാടക ചീഫ് സെക്രട്ടറിയും, കർണാടക സംസ്ഥാനത്തെ കാബിനറ്റ് മന്ത്രിയും ആയിരുന്നു ഡോ. ജെ അലക്‌സാണ്ടർ, ഐഎഎസ് (റിട്ടയേർഡ്).
കേരളത്തിലെ കൊല്ലം ജില്ലയിലെ മങ്ങാട് എന്ന സ്ഥലത്ത് 1938 ഓഗസ്റ്റ് 8-ന് ജോൺ ജോസഫിന്റെയും എലിസബത്ത് ജോസഫിന്റെയും ഏഴ് മക്കളിൽ ഒരാൾ ആയി ഒരു ഇടത്തരം കുടുംബത്തിലാണ് അലക്സാണ്ടർ ജനിച്ചത്.
ഇംഗ്ലീഷ് ഭാഷയിലും സാഹിത്യത്തിലും ബിഎ പൂർത്തിയാക്കുന്നതുവരെയുള്ള അദ്ദേഹത്തിന്റെ വിദ്യാഭ്യാസം കൊല്ലത്തായിരുന്നു.
അതിനു ശേഷം തിരുവനന്തപുരത്തെ യൂണിവേഴ്സിറ്റി കോളേജിൽ നിന്ന് ഇംഗ്ലീഷ് സാഹിത്യത്തിൽ എംഎയും കർണാടക യൂണിവേഴ്സിറ്റിയിൽ നിന്ന് ഫിലോസഫിയിൽ പിഎച്ച്ഡിയും നേടി.
കൊല്ലത്തെ ഫാത്തിമ മാതാ നാഷണൽ കോളേജിൽ ഇംഗ്ലീഷ് അദ്ധ്യാപകനായി ഔദ്യോഗിക ജീവിതം ആരംഭിച്ച അദ്ദേഹം 1963 ൽ ഇന്ത്യൻ അഡ്മിനിസ്‌ട്രേറ്റീവ് സർവീസിൽ കർണാടക സ്റ്റേറ്റ് ഐഎഎസ് കേഡറിൽ ചേർന്നു.
വിവിധ വകുപ്പുകളിൽ 33 വർഷം സേവനമനുഷ്ഠിച്ചു.
കർണാടകയിലെ ധാർവാഡ് ജില്ലയിലെ ജില്ലാ കമ്മീഷണർ, ജില്ലാ മജിസ്‌ട്രേറ്റ്, കർണാടക സംസ്ഥാന റവന്യൂ കമ്മീഷണർ, കർണാടക സ്റ്റേറ്റ് റവന്യൂ അപ്പലേറ്റ് ട്രിബ്യൂണൽ ചെയർമാൻ എന്നീ പദവികൾ വഹിച്ചിട്ടുണ്ട്.
കൂടാതെ ബാംഗ്ലൂർ സിറ്റി മുനിസിപ്പൽ കോർപ്പറേഷന്റെ കമ്മീഷണറും ചീഫ് എക്‌സിക്യൂട്ടീവുമായിരുന്നു.
ബാംഗ്ലൂർ ഡെവലപ്‌മെന്റ് അതോറിറ്റി, ബാംഗ്ലൂർ വാട്ടർ സപ്ലൈ ആൻഡ് സ്വീവറേജ് ബോർഡ്, കർണാടക സംസ്ഥാന നഗര ജലവിതരണ, മലിനജല ബോർഡ്, ചേരി നിർമാർജന ബോർഡ്, ഹൗസിംഗ് ബോർഡ് എന്നിവയുടെ ചെയർമാൻ ആയും സേവനം അനുഷ്ഠിച്ചിട്ടുണ്ട്.
കർണാടക സ്റ്റേറ്റ് റോഡ് ട്രാൻസ്‌പോർട്ട് കോർപ്പറേഷന്റെ ചീഫ് എക്‌സിക്യുട്ടീവ്, മാംഗളൂർ കെമിക്കൽസ് ഫെർട്ടിലൈസേഴ്‌സ് ചെയർമാനും മാനേജിംഗ് ഡയറക്‌ടറും, കൂടാതെ മറ്റ് നിരവധി സംരംഭങ്ങളുടെ ചെയർമാൻ എന്നീ നിലകളിലും സേവനം അനുഷ്ഠിച്ചിട്ടുള്ള അദ്ദേഹം ഒടുവിൽ കർണാടക സംസ്ഥാനത്തിന്റെ ചീഫ് സെക്രട്ടറി (സിഇഒ) ആയി.
സിവിൽ സർവീസിൽ നിന്ന് വിരമിച്ച ശേഷം പൊതുജന സേവനത്തിലേക്കിറങ്ങിയ അദ്ദേഹം കർണാടക നിയമസഭയിലേക്ക് തിരഞ്ഞെടുപ്പിൽ മത്സരിച്ച് ബാംഗ്ലൂരിലെ ഭാരതി നഗർ (ഇപ്പോൾ സർവജ്ഞനഗർ) മണ്ഡലത്തിൽ നിന്ന് നിന്ന് നിയമസഭാംഗമായി, പിന്നീട് കർണാടക സംസ്ഥാന ടൂറിസം മന്ത്രിയായി.
നിലവിൽ കർണാടക പ്രദേശ് കോൺഗ്രസ് കമ്മിറ്റി, വൈസ് പ്രസിഡന്റ് ആണ് അദ്ദേഹം.
കഴിഞ്ഞ 30 വർഷമായി ബാംഗ്ലൂർ സിറ്റി വൈഎംസിഎ യുടെ പ്രസിഡന്റ്, ഗ്ലോബൽ ഓർഗനൈസേഷൻ ഓഫ് പീപ്പിൾ ഓഫ് ഇന്ത്യൻ ഒറിജിൻ (GOPIO) അഡ്വൈസറി ബോർഡ് അംഗം, ബാംഗ്ലൂരിലെ സേവ്യർ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ് ആൻഡ് എന്റർപ്രണർഷിപ്പിന്റെ ബോർഡ് ഓഫ് ഗവർണർണേഴ്സ്, അതിന്റെ കേരളത്തിലെ കൊച്ചിയിലുള്ള ശാഖയുടെ ചെയർമാൻ എന്നീ പദവികളും അദ്ദേഹം വഹിക്കുന്നു.
കേരളത്തിലെ കൊഞ്ച്‌ കൃഷി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Prawn_farming_in_Kerala കൊച്ചിയിലെ ഒരു ചെമ്മീൻ കെട്ടിന്റെ വരമ്പും വേലിയേറ്റത്തിലും വേലിയിറക്കത്തിലും തുറന്നടയ്ക്കാവുന്ന ഗേറ്റും
കേരളത്തിൽ വേമ്പനാട്ടു കായലിനോട് ബന്ധപ്പെട്ടു  കിടക്കുന്ന പൊക്കാളി നിലങ്ങൾ ഉൽപ്പെടെയുള്ള ചെമ്മീൻ കെട്ടുകളിൽ പരമ്പരാഗതമായി നടത്തി വന്നിരുന്ന ചെമ്മീൻ വാറ്റു സമ്പ്രദായം പിൽകാലത്ത് കേരളത്തിന്റെ തെക്കും വടക്കുമുള്ള മറ്റു കായൽ പ്രദേശങ്ങളിലേക്കും വ്യാപിക്കാൻ ഇടയായിടുണ്ട്.
1991 ലെ കണക്കനുസരിച്ച്  എറണാകുളം, ആലപ്പുഴ, തൃശൂർ, കോട്ടയം, കൊല്ലം, കണ്ണൂർ, എന്നീ ജില്ലകളുടെ തീരപ്രദേശങ്ങളിലും ഓരു ജലം കയറുന്ന  പ്രദേശങ്ങളിലുമായി  ഏകദേശം 12500 ഹെക്ടറോളം സ്ഥലത്താണ്  പഴയരീതിയിലുള്ള ചെമ്മീൻ വാറ്റു  സമ്പ്രദായം നിലവിലുള്ളത്.
വേലിയേറ്റത്തോടൊപ്പം കടലിൽ നിന്ന് കയറി വരുന്ന ചെമ്മീൻ കുഞ്ഞുങ്ങളെയും മൽസ്യ കുഞ്ഞുങ്ങളെയും കെട്ടുകളിൽ തടഞ്ഞിട്ടശേഷം ഇറക്ക സമയത്ത് തൂമ്പിൽ വല ഉറപ്പിച്ചു അവയെ പിടിച്ചെടുക്കുന്ന രീതിയാണിത്.
പലയിനം ചെമ്മീനുകളും മത്സ്യങ്ങളും അടങ്ങുന്ന ഒരു മിശ്രിതം ആയിരിക്കും  ചെമ്മീൻ കെട്ടുകളിൽ നിന്നും ലഭിക്കുക.
കാരണം വേലിയേറ്റത്തോടൊപ്പം എത്തുന്ന ചെമ്മീനുകളോ മറ്റു ജീവികളുടെയോ ഇനമോ എണ്ണമോ നിയന്ത്രിക്കാനുള്ള സംവിധാനം ഈ സമ്പ്രദായത്തിലില്ല.
സാമാന്യം ഭേദപ്പെട്ട ഉല്പാദന ക്ഷമതയുള്ള ചെമ്മീൻ കെട്ടിൽ നിന്ന് ഹെക്ടർ ഒന്നിനു 750 കിലോഗ്രാം ചെമ്മീൻ ലഭിച്ചേക്കാം.
പരമ്പരാഗതമായ ചെമ്മീൻ വാറ്റു സമ്പ്രദായത്തെക്കാൾ പല മടങ്ങ്‌ ലാഭകരമാണ് ശാസ്ത്രീയമായ ചെമ്മീൻ കൃഷി.
സാമ്പത്തിക പ്രാധാന്യമേറിയ ഇനം ചെമ്മീനുകളെ  തിരഞ്ഞെടുത്തു വളർത്തുന്ന രീതിയാണിത് .
നിലവിലുള്ള ഉപദ്രവകാരികളായ ജീവികളെയെല്ലാം അകറ്റിയ ശേഷം നിലത്തിന്റെ വിസ്തീർണതിന്റെയും ഉല്പാദന ക്ഷമതയുടെയും അടിസ്ഥാനത്തിൽ ചെമ്മീൻ കുഞ്ഞുങ്ങളെ മാത്രം സംഭരിച്ചു ഒരു നിശ്ചിത കാലം വളർത്തിയ ശേഷം ഒന്നിച്ചു പിടിച്ചെടുക്കുന്ന ശാസ്ത്രീയ കൃഷി രീതി വഴി മികച്ച ഉല്പാദനം കൈവരിക്കാം.
ശാസ്ത്രീയ ചെമ്മീൻ കൃഷിയുടെ നടപടി ക്രമങ്ങളിൽ ആദ്യത്തേത് സ്ഥല നിർണയമാണ്.
പരമ്പരാഗത രീതിയിൽ ചെമ്മീൻ വാറ്റു നടത്തി വരുന്ന സീസൺ കെട്ടുകൾ വർഷക്കെട്ടുകൾ തെങ്ങിൻ തോപ്പുകളിലെ തോടുകൾ ,ആഴം കുറഞ്ഞ കായൽ ഭാഗങ്ങൾ ,ഉപ്പലങ്ങളിലെ ജല സംഭരണികൾ എന്നിവ ഉൾപ്പെടെ മലിനീകരണ സാധ്യത ഇലാത്ത താഴ്ന്ന  ഓര് ജല പ്രദേശങ്ങളെല്ലാം ചെമ്മീൻ കൃഷിക്കനുയോജ്യംയിരിക്കും .
കൃഷി സമയത്ത് ദിവസേന ഓരുജല വിനിമയം നടത്തതക്ക വിധം വെളിയെട്ടയിരക്കം അനുഭവപ്പെടുന്ന സ്ഥലമാണ് ഉത്തമം ,വെള്ളം അമിതമായി കലങ്ങിയിരിക്കരുത്,വെള്ളത്തിന്റെ ഊഷ്മാവ് 25  മുതൽ 30 ഡിഗ്രി സെൽഷ്യസ്  വരെ ആയിരിക്കുന്നതാണ് ഏറ്റവും അനുയോജ്യം.
വെള്ളത്തിൽ ലയിച്ചിരിക്കുന പ്രാണവായുവിന്റെ അളവ് ഒരു ലിറ്റർ വെള്ളത്തിന്‌ 3.5 മില്ലി ലിറ്റർ കുറയാൻ പാടില്ല.
ചെമ്മീനു നല്ല വളർച്ച ഉണ്ടാകുന്നതു  10 മുതൽ 30 വരെ പി പി ടി  വരെ ലവനാംഷമുള്ള വെള്ളത്തിലാണ് .
ചെമ്മെന്റെ വളർച്ചയെ സ്വാധീനിക്കുന്ന മറ്റൊരു ഘടകമായ അമ്ലക്ഷാര ഗുണ നിലവാരം അഥവാ പി എച്ച്  7.5 മുതൽ 8.5 വരെ ആയിരിക്കുന്നതാണ് അഭികാമ്യം.
അടിത്തട്ടിലെ മണ്ണ് ,മണൽ , ചെളി , എക്കൽ ചേർന്നതും 7.5 നും 8.5 നും  ഇടയിൽ പി എച്ച്  ഉള്ളതുംയിരിക്കുന്നതാണ്  നല്ലത് .
മണ്ണിലടങ്ങിയിരിക്കുന്ന ജൈവാംശം 1.5% താഴെയാണെങ്കിൽ ഉല്പാതനക്ഷമാതാപരമായി താണ നിലവാരത്തെയും 1.6% മുതൽ 3.5% വരെയാണെങ്കിൽ മധ്യമ നിലവാരതെയും .3.6% ൽ  കൂടുതലാണെങ്കിൽ ഉന്നത നിലവരതെയും സൂചിപ്പിക്കുന്നു.
നിലത്തിന്റെ ചിറകൾ ബലപ്പെടുത്തുക , അടിത്തട്ടിൽ ചാലുകൾ വെട്ടുക , തൂമ്പു അറ്റകുറ്റപ്പണികൾ ചെയ്തു ശരിയായി ഉറപ്പിക്കുക തുടങ്ങിയ നടപടികൾക്ക് പുറമേ നിലത്തിലെ കാലമാല്സ്യങ്ങളെ നശിപ്പിക്കുകയും ചെയ്ത ശേഷമേ  ചെമ്മീൻ കുഞ്ഞുങ്ങളെ സംഭാരിക്കാവൂ .
കള മാത്സ്യങ്ങളെ നശിപ്പിക്കാൻ നിലം വറ്റിച്ചു അടിത്തട്ട്  വിണ്ടു കീറുന്നത് വരെ ഉണക്കുകയാണ് ഏറ്റവും നല്ല മാർഗ്ഗം .
മത്സ്യങ്ങൾ എല്ലാം ചാകുന്നതോടൊപ്പം ചെളിയിൽ തങ്ങി നിൽക്കനിടയുള്ള വിഷവാതകങ്ങൾ പുറത്തു പോകാനും ഇത് സഹായകമാകും.
അടിത്തട്ട് ഉണങ്ങുമ്പോൾ മണ്ണിനു അമ്ല ഗുണം കൂടാനിടയുള്ളതിനാൽ ആവശ്യാനുസരണം കുമ്മായം ചേർക്കേണ്ടതുണ്ട്.
വെള്ളം പൂർണമായി വറ്റിക്കാൻ സാധിക്കാത്ത സാഹചര്യത്തിൽ ,വെള്ളം പരമാവധി കുറച്ചു തൂമ്പ് അടച്ച ശേഷം ഒരു ഘന മീറ്റർ  വെള്ളത്തിന്‌  220 ഗ്രാം എന്നാ തോതിൽ ഇലിപ്പിണ്ണാക്കോ 4 ഗ്രാം എന്നാ തോതിൽ നീർവാളമോ 15 ഗ്രാം എന്നാ തോതിൽ അമോണിയ വാതകമോ പ്രയോഗിച്ചു കള മത്സ്യങ്ങളെ നശിപ്പിക്കാവുന്നതാണ്.
കള മത്സ്യങ്ങളെ നശിപ്പിച്ച ശേഷം ഒരാഴ്ചയോളം കഴിഞ്ഞു തൂമ്പിൽ ഉറപ്പിച്ചിട്ടുള്ള നയിലോൺ വലയിൽ കൂടി 2-3 ദിവസം ജലവിനിമയം നടത്തിയ ശേഷം രണ്ടടിയോളം വെള്ളം നിലനിർത്തിക്കൊണ്ട് ചെമ്മീൻ കുഞ്ഞുങ്ങളെ സംഭരിക്കാവുന്നതാണ്.
കൃഷിക്കാവശ്യമായ ചെമ്മീൻ കുഞ്ഞുങ്ങളെ പ്രകൃതി ജലാശയങ്ങളിൽ നിന്നും ശേഖരിക്കുകയോ ഹാച്ചറികളിൽ നിന്ന് വാങ്ങുകയോ ചെയ്യാം.
കുഞ്ഞുങ്ങളെ കൃഷിസ്ഥലത്തെ വെള്ളത്തിന്റെ ലവണാംശം ,ഉഷ്മാവ് എന്നീ ഖടകങ്ങലുമായി പൊരുതപെടെണ്ടതായുണ്ട്.
കൃഷി സ്ഥലത്ത് എത്തിച്ചയുടനെ പാത്രങ്ങൾ കുളത്തിലെ വെള്ളത്തിൽ ഇറക്കി കുറച്ചു സമയം വെക്കുക.
ഇതിനിടയിൽ ഊഷ്മാവിലുള്ള വ്യത്യാസം ഇല്ലാതാകും.
തുടർന്ന് പാത്രങ്ങൾ കരക്കെടുത്തു കുഞ്ഞുങ്ങളെ  മറ്റു പാത്രങ്ങളിലേക്ക് മാറ്റിയ ശേഷം അതിലേക്കു കുളത്തിലെ വെള്ളം  കുറേശെ ചേർത്ത് ലവണാംശം തുല്യമാക്കാം.
നല്ല വെയിൽ ഉള്ള ദിവസങ്ങളിൽ ചെമ്മീൻ കുഞ്ഞുങ്ങളെ കുളത്തിൽ ഇടുന്നത് കഴിവതും  വെള്ളത്തിന്റെ ഊഷ്മാവ് കുറഞ്ഞിരിക്കുമ്പോൾ, അതായത് പകൽ 9 മണിക്ക് മുൻപോ, രാത്രി 9 മണിക്ക് ശേഷമോ ആണ് ഉചിതം .
മഴയുള്ള ദിവസങ്ങളിൽ ഇതു സമയത്തും മറ്റവസരങ്ങളിൽ കുളത്തിലേക്ക്‌ വേലി ഏറ്റമുള്ള സമയത്തും കുഞ്ഞുങ്ങളെ സംഭരിക്കവുന്നതാണ്.
ചെമ്മീൻ കുഞ്ഞുങ്ങളെ 2-3 ആഴ്ചയോളം നേഴ്സറി കുളത്തിൽ പ്രത്യേക സംരക്ഷണത്തിൽ സൂക്ഷിച്ച ശേഷം വളർത്തു കുളത്തിലേക്ക് തുറന്നു വിടാവുന്നതാണ്.
ശാസ്ത്രീയമായ രീതിയിൽ പറഞാൽ ആർടീമിയ എന്ന ഒരുതരം സൂക്ഷ്മ ജീവിയെ ആണു കുഞ്ഞുങ്ങൾക് ഭക്ഷണമായി നൽകുന്നത് പക്ഷെ അതു വളരെ ചിലവെറിയ ഒരു രീതി അയതിനാൽ അത്രയും കാലം പുഴുങ്ങിയ മുട്ടയുടെ മഞ്ഞ കരുവോ, കക്കയിറച്ചിയോ, ഏതെങ്കിലും സംയുക്താഹാരമോ ചെറിയ തരികളാക്കി കുഞ്ഞുങ്ങൾക്ക് തീറ്റയായി നൽകാം .
കൃഷി സമയത്ത് വളർത്തു കുളത്തിൽ രണ്ടര അടിയോളം വെള്ളം ഉണ്ടായിരിക്കണം .
വെള്ളത്തിന്റെ  മൊത്തത്തിലുള്ള ഗുണനിലവാരം നിലനിർത്താനുള്ള ഫലപ്രദമായ മാർഗ്ഗം വെള്ളത്തിന്റെ ഏറ്റ ഇറക്കം നല്ലവണ്ണം അനുവദിക്കുകയാണ് .
ചെമ്മിന്റെ സ്വാഭാവികമായ വളർച്ച നിരക്ക് വർധിപ്പിച്ചു ചുരുങ്ങിയ കാലം കൊണ്ട് വിളവെടുപ്പ് നടത്താനായി സംപൂരകാഹാരം നൽകേണ്ടതുണ്ട്.
കുളത്തിലുള്ള ചെമ്മീന്റെ ഏകദേശ തൂക്കം കണക്കുകൂട്ടിയെടുത്ത ശേഷം അതിന്റെ 5-10% വരെ ആണ് തീറ്റ നൽകേണ്ടത് .
ചെമ്മീൻ കൃഷി വികസനത്തോടൊപ്പം അടുത്ത കാലത്ത് ചില പ്രശ്നങ്ങളും ഉടലെടുത്തിരിക്കുകയാണ്.
മലിനീകരണം ഉള്പടെയുള്ള പരിസ്ഥിതി  പ്രശ്നങ്ങളും പ്രാദേശികമായി സംജാതമായിരിക്കുന്ന സാമൂഹ്യ സാമ്പത്തിക പ്രശ്നങ്ങളും ഏറ്റവും ഒടുവിലായി ചെമ്മീൻ കൃഷിക്ക് തന്നെ അപ്പാടെ ഭീഷണി ആയിരിക്കുന്ന ചെമ്മീൻ രോഗങ്ങളും സാരമായി എടുക്കേണ്ടത് തന്നെ ആണ .
പരിസ്ഥിതിക്ക് അനുകൂലമായ ചെമ്മീൻ കൃഷിക്ക് വേണ്ടുന്ന മാർഗനിർദ്ദേശങ്ങൾ ചെമ്മീൻ കൃഷിയിൽ സാങ്കേതിക പരിജ്ഞാനം നേടുക.
കണ്ടൽ കാടുകൾ നശിപ്പിച്ചുകൊണ്ടുള്ള വികസനം ഒഴിവാക്കുക.
ഭക്ഷ്യ വിളകൾ കൃഷി ചെയ്തു വരുന്ന സ്ഥലത്ത് ചെമ്മീൻ പാടങ്ങൾ നിര്മിക്കതിരിക്കുക.
കീടനാശിനികൾ ഒഴുകിയെത്താൻ സാധ്യതയുള്ള സ്ഥലങ്ങൾ ഒഴിവാക്കുക.
പ്രകൃതി ജലാശയങ്ങൾ കുളങ്ങൾ നിർമ്മിക്കുമ്പോൾ വെള്ളത്തിന്റെ സ്വാഭാവികമായ പ്രഭാവ  ഗതിക്ക് തടസം വരാതെ ശ്രെദ്ധിക്കുക .
ചെമ്മീൻ കൃഷിക്കായി ഭൂഗർഭ ജലസ്രോതസ്സുകൾ  ചൂഷണം ചെയ്യാതിരിക്കുക.
കുളങ്ങളിൽ കീടനാശിനികൾ ,അണുനാശിനികൾ , തുടങ്ങിയ പദാർത്ഥങ്ങളുടെ പ്രയോഗം ഒഴിവാക്കുക.
കള മത്സ്യങ്ങളെ നശിപ്പിക്കാനായി സസ്യ ജന്യമായ മത്സ്യ നാശിനികൾ മാത്രം ഉപയോഗിക്കുക .
പൊക്കാളി നിലങ്ങളിൽ നെൽകൃഷിയും ചെമ്മീൻ കേട്ടും ഇടവിട്ടു നടത്തുന്നതുപോലെ പലതരം ചെമ്മീൻ മത്സ്യ വിളകൾ മാറി മാറി കൃഷി നടത്തുക.
കഴിവതും പ്രാദേശികമായി കാണപ്പെടുന്ന ഇനം ചെമ്മിനുകളെ വളർത്തുക.
തള്ള ചെമ്മിനെയോ ,ചെമ്മീൻ കുഞ്ഞുങ്ങളെയോ രോഗ ബാധിത പ്രദേശങ്ങളിൽ നിന്ന് കൊണ്ടുവരാതെയിരിക്കുക .
കൃഷി സ്ഥലത്തെ വെള്ളത്തിന്റെയും മണ്ണിന്റെയും ഗുണനിലവാര പരിശോധനയും കാര്യക്ഷമമായി നടത്തുക .
ചെമ്മീൻ കുളത്തിൽ നിന്ന് പുറന്തളപ്പെടുന്ന വെള്ളം സംസ്കരണ കുളങ്ങളിൽ കയറ്റി നിർത്തി മലിനീകരണ ശേഷി നീക്കിയ ശേഷം മാത്രം പുറത്തു വിടുക.
പരിസരവാസികളുമായി സൌഹൃതം പുലർത്തുകയും തൊഴിലവസരങ്ങൾ നിഷേധിക്കതിരിക്കുകയും ചെയുക.
ജനങ്ങളുടെ പൊതുവേ ഉപയോഗത്തിലിരിക്കുന്ന ജലവിഭവങ്ങൾ , സഞ്ചാര സൌകര്യങ്ങൾ , മറ്റു പ്രാദേശിക പൊതു താല്പര്യങ്ങൾ ,സാമൂഹ്യ സാമ്പത്തിക വ്യവസ്ഥകൾ തുടങ്ങിയവ നിലനിർത്താൻ സഹകരിക്കുക .
സർവോപരി സർക്കാർ നിബന്ധനകൾക്കും നിയന്ത്രണങ്ങൾക്കും വിധേയമായി മാത്രം കൃഷി ചെയ്യുക.
ചെമ്മീൻ കൃഷിയിൽ വിദഗ്ദ്ധ പരിശീലനം ഉള്പടെയുള്ള സാങ്കേതിക സഹായത്തിനു ചെമ്മീൻ ഗവേഷണ സ്ഥാപനവുമായി ബെന്ധപെടവുന്നതാണ്
കേരളത്തിലെ കായലുകൾ ഇംഗ്ലീഷ് വിലാസം https://ml.wikipedia.org/wiki/Kerala_backwaters
കേരളത്തിൽ  വലുതും ചെറുതുമായി  കായലുകൾ ഉണ്ട്.
നീണ്ടകര , കൊച്ചി , കൊടുങ്ങല്ലൂർ , ചേറ്റുവ , അഴീക്കൽ ( വളപട്ടണം ) തുടങ്ങിയവയാണ്‌ കേരളത്തിലെ അഴികൾ .
കായലിൽ നിന്ന് കടലിലേക്ക് സ്ഥിരമയുള്ള കവാടങ്ങളെ അഴിമുഖങ്ങളെന്നും താൽക്കാലികമായുള്ളവയെ പൊഴിമുഖങ്ങളെന്നും പറയുന്നു.
കേരളത്തിലെ കായലുകളിൽ 7 എണ്ണം ഉൾനാടൻ ജലാശയങ്ങളാണ്.
448 കിലോമീറ്റർ നീളമുള്ള ഉൾനാടൻ ജലഗതാഗതമാർഗ്ഗം കായലുകളെ പരസ്പരം ബന്ധിപ്പിക്കുന്നു.
കേരലത്തിലെ പല നദികളും വന്നുചേരുന്നത് ഈ കായലുകളിലാണ്.
കേരളത്തിലെ മിക്ക കായലുകളിളിലും 24 മണിക്കൂറിനുള്ളിൽ രണ്ട് പ്രാവശ്യം വീതം വേലിയേറ്റവും വേലിയിറക്കവും അനുഭവപ്പെടുന്നു .
മലബാറിൽ വള്ളമൂന്നുന്ന തോണിക്കാരൻ: 1921നും 1940നും ഇടയിൽ മദ്രാസിലെ ക്ലൈൻ പെരൈൽ സ്റ്റുഡിയോയ്ക്കു വേണ്ടി എടുത്ത ഫോട്ടോ
കേരളത്തിന്റെ ഏറ്റവും വടക്കേ അറ്റത്തു സ്ഥിതിചെയ്യുന്ന കായൽ കാസർഗോഡ് ജിലയിലെ ഉപ്പള കായലാണ്‌ .
കാസർഗോഡ്, കണ്ണൂർ ജില്ലകളിലെ പ്രധാന കായലുകളാണ്‌ കുമ്പള , കൽനാട് , ബേക്കൽ , ചിത്താരി , കവ്വായി എന്നിവ.
ഇവയിൽ ആദ്യത്തെ നാല് കായലുകൾ നദീമുഖങ്ങൾ വികസിച്ചുണ്ടായവയാണ്‌.
കവ്വായി കായൽ കടലോരത്തിനു മാന്തരമായി 21 കിലോമീറ്റർ നീണ്ടുകിടക്കുന്നു.
പെരുവമ്പ , കവ്വായി , രാമപുരം എന്നീ നദികൾ ഈ കായലിലാണ്‌ പതിക്കുന്നത്.
മാടക്കൽ, എടേലക്കാട്, വടക്കേക്കാട് തുടങ്ങിയ തുരുത്തുകൾ ഈ കായലിൽ സ്ഥിതിചെയ്യുന്നവയാണ്‌.
മനുഷ്യ നിർമ്മിതമായ സുൽത്താൻ തോട് കവ്വായി കായലിനേയും വളപട്ടണം പുഴയേയും തമ്മിൽ ബന്ധിപ്പിക്കുന്നു .
തൃശ്ശൂർ ജില്ലയിലെ രണ്ട് കായലുകളായ ഏനമാക്കൽ , മനക്കൊടി എന്നിവ പരസ്പരം ബന്ധപ്പെട്ടിരിക്കുന്ന കായലുകളാണ്‌.
രണ്ടിനുംകൂടി 65 കിലോമീറ്റർ വിസ്തൃതിയുണ്ട്.
കരുവന്നൂർ പുഴ , വിയ്യൂർ പുഴ , കീച്ചേരിപ്പുഴ എന്നിവ ഈ കായലിൽ പതിക്കുന്നവയാണ്‌.
തൃശ്ശൂർ ജില്ലയിലെ തന്നെ മറ്റൊരു കായലാണ്‌ മുരിയാട് കായൽ .
എറണാകുളം ജില്ലയിലെ പറവൂർ താലൂക്കിൽ ഉൾപ്പെടുന്ന കായലുകളാണ്‌ കൊടുങ്ങല്ലൂർ കായലും , വരാപ്പുഴ കായലും .
പെരിയാറിന്റെ ഒരു ശാഖയായ മാർത്താണ്ഡൻപുഴ ഈ വരാപ്പുഴ കായലിലാണ്‌ പതിക്കുന്നത്.
കൊടുങ്ങല്ലൂർ, വേമ്പനാട് കായൽ എന്നിവ പർസ്പരം ബന്ധപ്പെട്ടുകിടക്കുന്ന കായലുകളാണ്.
കേരളത്തിലെ ഏറ്റവും വലിയ കായലായ വേമ്പനാട് കായൽ ആലപ്പുഴ , കോട്ടയം എറണാകുളം എന്നീ ജില്ലകളിലായി 205 ചതുരശ്ര കിലോമീറ്റർ വിസ്തൃതിയിലായി വ്യാപിച്ചുകിടക്കുന്നു.
കൊടുങ്ങല്ലൂർ,വേമ്പനാട് എന്നീ കായലുകളിലായി വെല്ലിങ്ടൻ ദ്വീപ് , വൈപ്പിൻ , രാമൻ തുരുത്ത് , പോഞ്ഞിക്കര , ബോൾഗാട്ടി ), വല്ലാർപാടം , തേവര , കോന്തുരുതി , നെട്ടൂർ , മാടവന , കുമ്പളം , പനങ്ങാട് , ചേപ്പനം , ചാത്തമ്മ , വളന്തകാട് , പാതിരാമണൽ , പള്ളിപ്പുറം എന്നിങ്ങനെ പല തുരുത്തുകളും സ്ഥിതിചെയ്യുന്നു.
എറണാകുളം ജില്ലയിലെ പനങ്ങാട്, കുമ്പളം, ചാത്തമ്മ തുരുത്തുകൾക്കും ആലപ്പുഴ ജില്ലയിലെ അരൂരിനും , അരൂക്കുറ്റിക്കും ഇടയിലായി കാണുന്ന വേമ്പനാട് കായലിന്റെ ഭാഗം കൈതപ്പുഴക്കായൽ എന്നറിയപ്പെടുന്നു.
ആലപ്പുഴ നഗരത്തിനടുത്തായി വേമ്പനാട് കായലിലെ പുന്നമടയിൽ പ്രശസ്തമായ നെഹ്രു ട്രോഫി വള്ളംകളി നടത്തുന്നു.
അച്ചൻകോവിൽ , പമ്പ , മണിമലയാർ , മീനച്ചിൽ , മൂവാറ്റുപുഴ എന്നീ അഞ്ചു നദികളുടെ ജലത്താൽ സമ്പന്നമാണ്‌ വേമ്പനാട്ടുകായൽ .
വേമ്പനാട് കായലിന്റെ ഏറെ സ്ഥലങ്ങൾ കൃഷിക്കായി ഉപൗയോഗിക്കുന്നവയാണ്‌.
ഉപ്പുവെള്ളം കുട്ടനാട്ടിലേക്ക് കടക്കാതിരിക്കുന്നതിനായി കായലിന്റെ വീതികുറഞ്ഞ ഭാഗത്ത് 1 കിലോമീറ്റർ നീളമുള്ള തണ്ണീർമുക്കം ബണ്ട് നിർമ്മിച്ചതിലൂടെ കുട്ടനാട്ടിൽ കൂടുതൽ സ്ഥലം കൃഷയോഗ്യമായിത്തീർന്നു.
ഈ ബണ്ടിനുമുകളിലൂടെ ആലപ്പുഴ - വൈക്കം പാത കടന്നുപോകുന്നു.
കയർ വ്യവസായം, മത്സ്യ സമ്പത്ത് എന്നിവയിലൂടെ വളരെയധികം വാണിജ്യപ്രാധാന്യം നേടിയ ഒരു കായലാണിത് .
വേമ്പനാട് കായലിന്‌ തെക്ക് വശത്ത് കാർത്തികപ്പള്ളി മുതൽ പന്മന വരെ വ്യാപിച്ചുകിടക്കുന്ന മറ്റൊരു കായലാണ്‌ കായംകുളം കായൽ .
ഈ കായലിന്‌ 51.1 ചതുരശ്രകിലോമീറ്റർ വിസ്തൃതിയുണ്ട്.
30 കിലോമീറ്റർ നീളവും 2.5 കിലോമീറ്റർ ശരാശരി വീതിയുമുള്ള ഈ കായലിന്‌ ആഴം കുറവാണ്‌ .
കൊല്ലം മുതൽ വടക്കോട്ട് എട്ട് ശാഖകളായി 50 ചതുരശ്ര കിലോമീറ്റർ വിസ്തൃതിയിൽ സ്ഥിതിചെയ്യുന്ന കായലാണ്‌ അഷ്ടമുടി കായൽ .
കല്ലടയാറ് പതിക്കുന്നത് ഈ കായലിലാണ്‌.
നീണ്ടകര അഴിമുഖം ഈ കായലിനെ അറബിക്കടലുമായി ബന്ധിപ്പിക്കുന്നു.
ചവറ - പന്മന തോട് ഈ കായലിനെ കായംകുളം കായലുമായി കൂട്ടിയിണക്കുന്നു .
കേരളത്തിലെ രണ്ടാമത്തെ വലിയ കായലാണ്.
അഷ്ടമുടികായലിന്‌ തെക്കായി സ്ഥിതിചെയ്യുന്ന ചെറുതും ആഴം കൂടിയതുമായ കായലാണ്‌ പരവൂർ കായൽ .
ഇത്തിക്കരയാറ് പതിക്കുന്ന പൊഴി മുഖത്തോട് കൂടിയ  കായലാണിത്.
കൊല്ലം തോട് ഈ കായലിനെ അഷ്ടമുടികായലുമായി ബന്ധിപ്പിക്കുന്നു .
കൊല്ലം , തിരുവനന്തപുരം ജില്ലകളുടെ അതിർത്തിയിൽ ഇരു ജില്ലകളിലുമായി വ്യാപിച്ചുകിടക്കുന്ന കായലുകളാണ്‌ ഇടവ , നടയറ എന്നീ കായലുകൾ.
പരവൂർ തോട് ഇവയെ പരവൂർ കായലുമായി ബന്ധിപ്പിക്കുന്നു .
നടയറകായലിന്‌ തെക്ക് സ്ഥിതിചെയ്യുന്ന അഞ്ചുതെങ്ങ് , കഠിനംകുളം , വേളി എന്നീ കായലുകൾ ആഴവും വീതിയും കുറഞ്ഞ കായലുകളാണ്‌.
ഇവ കൃത്രിമ തോടുകളിലൂടെ ഒന്നിനൊന്ന് ബന്ധപ്പെടുത്തിയിരിക്കുന്നു.
20 ചതുരശ്ര കിലോമീറ്റർ വിസ്തീർണ്ണമുള്ള അഞ്ചുതെങ്ങ് കായലിൽ വാമനപുരം നദി പതിക്കുന്നു.
കഠിനംകുളം കായലിനെ വേളി  കായലുമായി ബന്ധപ്പെടുത്തുന്നത് പാർവതീപുത്തനാറാണ്‌ .
[[|ചേലൂർ കായൽ|കൊല്ലം]] ജില്ലയിൽ കുന്നത്തൂർ താലൂക്കിൽ കുന്നത്തൂർ വില്ലേജിൽ കുന്നത്തൂർ പഞ്ചായത്തിൽ വാർഡ് 15  തുരുത്തിക്കരയുടെ പടിഞ്ഞാറ് ഭാഗത്താണ് ചേലൂർ കായൽ സ്ഥിതി ചെയ്യുന്നത്.
]] ശുദ്ധജല കായലുകൾ
കേരളത്തിലെ ഏറ്റവും വലിയ സ്വാഭാവിക ശുദ്ധജല കായലായ‍ ശാസ്താംകോട്ട കായൽ കൊല്ലം ജില്ലയിൽ സ്ഥിതിചെയ്യുന്ന മറ്റൊരു കായലാണ്‌.
3.7 ചതുരശ്ര കിലോമീറ്റർ വിസ്തീർണ്ണമുള്ള ഇതിന്‌ 14.3 മീറ്റർ വരെ ആഴമുണ്ട്.
വയനാട്ടിൽ സ്ഥിതിചെയ്യുന്ന പൂക്കോട് കായൽ സമുദ്രനിരപ്പിൽ നിന്നും ഉയരത്തിൽ സ്ഥിതിചെയ്യുന്ന ശുദ്ധജലകായലാണ്‌.
സംസ്ഥാനത്തിന്റെ തെക്കേ അറ്റത്തു സ്ഥിതിചെയ്യുന്ന വെള്ളായണി കായൽ തൃശ്ശൂർ ജില്ലയിലെ ഏനാമാക്കൽ കായൽ എന്നിവ ശുദ്ധജല കായലാണ് .
കേരളത്തിലെ പ്രധാന കായലുകൾ വേമ്പനാട്ടു കായൽ അഷ്ടമുടി കായൽ കായംകുളം കായൽ ശാസ്താംകോട്ട കായൽ പരവൂർ കായൽ കൈതപ്പുഴക്കായൽ ഇടവാക്കായൽ നടയറ കായൽ പുന്നമട കായൽ അഞ്ചുതെങ്ങ് കായൽ കഠിനംകുളം കായൽ വേളിക്കായൽ വെള്ളായണിക്കായൽ കൊടുങ്ങല്ലൂർ കായൽ വരാപ്പുഴക്കായൽ ഏനാമാക്കൽ കായൽ മണക്കോടി കായൽ മൂരിയാട് കായൽ വെള്ളിയാങ്കോട് കായൽ ചാവക്കാട് കായൽ കുമ്പളക്കായൽ കൽനാട് കായൽ ബേക്കൽ കായൽ ചിത്താരി കായൽ കവ്വായിക്കായൽ ചിത്രശാല ആലപ്പുഴയിൽ നിന്ന് ഒരു ദൃശ്യം കേരളത്തിന്റെ ജല പാതകളിലെ കെട്ടു വള്ളങ്ങൾ .
കായൽ.
- തിരുവനന്തപുരത്ത് ആകുളത്തിനിന്ന് ഒരു ദൃശ്യം.
വേളി കായൽ .
അവലംബം പുറത്തേക്കുള്ള കണ്ണികൾ Wikimedia Commons has media related to Kerala Backwaters .
About കേരളത്തിലെ ടൂറിസം വെബ് സൈറ്റ് Archived 2020-12-17 at the Wayback Machine .
കേരളത്തിലെ പുഴകളെ കുറിച്ച്
കേരളത്തിലെ ക്ഷേത്ര ഭരണം ഈ ലേഖനം ദേവസ്വം സെറ്റിൽമെന്റ് വിളംബരം എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
പത്തൊൻപതാം നൂറ്റാണ്ടിന്റെ തുടക്കത്തിൽ ക്ഷേത്രങ്ങളുടെ നിയന്ത്രണത്തിലും ഭരണത്തിലും ബ്രിട്ടീഷുകാർ അതീവ താല്പര്യം കാണിച്ചു.
1811 ൽ തിരുവിതാംകൂറിലെ ദിവാൻ കേണൽ മൺറോ അവരുടെ സ്വത്തുക്കൾക്കൊപ്പം ഹിന്ദു ക്ഷേത്രങ്ങളുടെ ഭരണം സർക്കാർ ഏറ്റെടുക്കുമെന്ന് തീരുമാനിച്ചു.
മൺറോ ക്ഷേത്രങ്ങൾ ഏറ്റെടുക്കുന്നത് ക്ഷേത്രഭരണ ചരിത്രത്തിലെ ഒരു പ്രധാന നാഴികക്കല്ലായി വിശേഷിക്കപ്പെടുന്നു .
മൺറോയുടെ നടപടിക്കെതിരെ ഉയർന്ന വിമർശനം അദ്ദേഹം മതപരിവർത്തന പ്രവർത്തനങ്ങൾക്കായി ക്ഷേത്രങ്ങളിൽ നിന്ന് വരുമാനം കൈമാറി എന്നതാണ്.
സർക്കാർ ഏറ്റെടുത്ത ക്ഷേത്രങ്ങൾക്കായി തുടക്കത്തിൽ പ്രത്യേക അക്കൗണ്ടുകൾ സൂക്ഷിച്ചിരുന്നു.
ചുരുങ്ങിയ വർഷത്തിനുശേഷം, ക്ഷേത്രഭൂമികളുടെ വരുമാനം സർക്കാർ ഭൂമികളിൽ നിന്ന് വേർതിരിക്കുന്നത് ബുദ്ധിമുട്ടായി.
അങ്ങനെ ക്ഷേത്രങ്ങൾക്ക് സ്വത്തും വരുമാനവും നഷ്ടപ്പെട്ടു, അവരുടെ നിലനിൽപ്പിനായി സർക്കാരിന്റെ കാരുണ്യത്തെ ആശ്രയിക്കേണ്ടിവന്നു.
1904 ലെ ഹിന്ദു മത എൻ‌ഡോവ്‌മെന്റ് റെഗുലേഷൻ ആക്ടിന്റെ അടിസ്ഥാനത്തിൽ കാലക്രമേണ ധാരാളം സ്വകാര്യ ക്ഷേത്രങ്ങൾ ഏറ്റെടുക്കപ്പെട്ടു, അത് ആവശ്യമുള്ളപ്പോഴെല്ലാം ക്ഷേത്രങ്ങളുടെ കാര്യങ്ങളിൽ ഇടപെടാൻ സംസ്ഥാനത്തെ അധികാരപ്പെടുത്തി
1919 ൽ തിരുവിതാംകൂർ സർക്കാർ നിയോഗിച്ച ഒരു കൃഷ്ണ അയ്യങ്കർ കമ്മിറ്റി സർക്കാരിന്റെ നേരിട്ടുള്ള മേൽനോട്ടത്തിൽ ഒരു പ്രത്യേക ദേവസ്വം വകുപ്പ് രൂപീകരിക്കാൻ ശുപാർശ ചെയ്തു.
1922 ൽ ഒരു ദേവസ്വം സെപ്പറേഷൻ കമ്മിറ്റി റിപ്പോർട്ടിന്റെ അടിസ്ഥാനത്തിൽ ക്ഷേത്ര പരിപാലനത്തിനായി പ്രത്യേക ദേവസ്വം വകുപ്പ് രൂപീകരിച്ചു.
സ്വാതന്ത്ര്യവും ഭരണഘടനാ മാറ്റങ്ങളുടെ ആമുഖവും ദേവസ്വം വകുപ്പിനെ സംസ്ഥാനത്തിന്റെ ഫലപ്രദമായ നിയന്ത്രണത്തിൽ നിന്ന് വേർപെടുത്തി.
1949 ജൂലൈ 1 ന് തിരുവിതാംകൂർ, കൊച്ചി സംസ്ഥാനങ്ങൾ സംയോജിപ്പിച്ചപ്പോൾ, ഉടമ്പടിയുടെ ലേഖനങ്ങളും 1950 ലെ തിരുവിതാംകൂർ കൊച്ചി ഹിന്ദു മത എൻഡോവ്മെൻറ് ആക്ടിലെ വ്യവസ്ഥകളും അനുസരിച്ച് ദേവസ്വോമുകളുടെ ഭരണപരമായ നിയന്ത്രണം തിരുവിതാംകൂർ ദേവസ്വം, കൊച്ചി ദേവസ്വം ബോർഡുകൾ എന്നിവയ്ക്ക് നൽകിയിരുന്നു.
1951 ലെ മദ്രാസ് എച്ച്ആർസിഇ ആക്ടിന്റെ അടിസ്ഥാനത്തിലാണ് മലബാർ പ്രദേശത്തെ എച്ച്ആർ ആന്റ് സിസി വകുപ്പ് ഭരിച്ചിരുന്നത്.
1978 ലെ ഗുരുവായൂർ ദേവസ്വം നിയമത്തിലെ വ്യവസ്ഥകൾക്കനുസൃതമായി പ്രത്യേക ദേവസ്വം കമ്മിറ്റിയാണ് ഗുരുവായൂർ ക്ഷേത്രം ഭരിക്കുന്നത്.
കേരള സർക്കാർ നിർദ്ദേശപ്രകാരം മലബാർ ദേവസ്വം ബോർഡ് രൂപീകരിച്ചു.
കേരളത്തിലെ കോവിഡ് വാക്സിനേഷൻ
കേരളത്തിലെ കോവിഡ് വാക്സിനേഷൻ ഭാഗമായി തുടക്കത്തിൽ 433,500 ഡോസ് കോവിഷീൽഡാണ് കേരളത്തിന് ലഭിച്ചത്, മൂന്ന് ദിവസത്തിന് ശേഷം 3,60,500 കോവിഷീൽഡ് ഡോസുകൾ അധികമായി പ്രഖ്യാപിച്ചു.
സംസ്ഥാനത്ത് ആദ്യ ഘട്ടത്തിൽ സർക്കാർ ആശുപത്രികളിൽ നിന്നുള്ള 1,75,673 ആരോഗ്യ പ്രവർത്തകർ, സ്വകാര്യ ആശുപത്രികളിൽ നിന്ന് 199,937, ഫെഡറൽ ആശുപത്രികളിൽ നിന്ന് 2,932,74,711 പോലീസ് ഉദ്യോഗസ്ഥർ, 6,600 മുനിസിപ്പൽ തൊഴിലാളികൾ എന്നിവർ ഉൾപ്പെടെ 4,59,853 പേർ വാക്‌സിനു വേണ്ടി രജിസ്റ്റർ ചെയ്തു.
ആദ്യ മൂന്ന് ദിവസങ്ങളിൽ മൊത്തം 24,558 ആരോഗ്യ പ്രവർത്തകർക്ക് വാക്സിനേഷൻ നൽകി.
പ്രതികൂല പ്രതികരണങ്ങളൊന്നും തന്നെ റിപ്പോർട്ട് ചെയ്തിട്ടില്ല.
ഫെബ്രുവരി 11 ഓടെ 3.75 ലക്ഷം ആരോഗ്യ പ്രവർത്തകർക്ക് കുത്തിവയ്പ് നൽകിയ ശേഷം, പ്രചാരണത്തിന്റെ ശ്രദ്ധ മറ്റ് മുൻനിര ഉദ്യോഗസ്ഥരായ പോലീസ്, മുനിസിപ്പൽ തൊഴിലാളികളിലേക്ക് മാറി.
രണ്ടാമത്തെ ഡോസ് ഫെബ്രുവരി 15 മുതൽ നൽകി.
വാക്സിനിൽ പൊതുജനവിശ്വാസം വളർത്തുന്നതിനായി നിരവധി പ്രമുഖ ഉദ്യോഗസ്ഥരും രാഷ്ട്രീയക്കാരും വാക്സിൻ എടുത്തു.
ആരോഗ്യമന്ത്രി കെ.കെ.ഷൈലജ , മുഖ്യമന്ത്രി പിണറായി വിജയൻ , സംസ്ഥാന പോലീസ് മേധാവി ലോകനാഥ് ബെഹ്റ , മുൻ മുഖ്യമന്ത്രി വി.എസ് അച്യുതാന്ദൻ എന്നിവർ അതിൽ പെടുന്നു.
ഫെബ്രുവരി 21 ആയപ്പോഴേക്കും 3,36,327 ആരോഗ്യ പ്രവർത്തകർക്കും 57,658 മുൻനിര ജീവനക്കാർക്കും കുത്തിവയ്പ് നൽകുകയും കേന്ദ്രത്തോട് കൂടുതൽ വാക്സിനുകൾ അഭ്യർത്ഥിക്കുകയും ചെയ്തു.